Az EGT-Vegyesbizottság 35/95 határozata

(1995. május 19.)

az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 86. és 98. cikkére,

mivel a Megállapodás 31. jegyzőkönyvét a 11/94 EGT-vegyesbizottsági határozat [1] módosította,

mivel helyénvalónak tűnik kiterjeszteni a Megállapodásban résztvevő Szerződő Felek közötti együttműködést a fogyatékossággal élő személyeket segítő harmadik közösségi cselekvési programra (Helios II 1993-1996) (93/136/EGK tanácsi határozat [2] és 94/782/EK tanácsi határozat [3]),

mivel a Megállapodás 31. jegyzőkönyvének 5. cikkét ezért módosítani kell annak érdekében, hogy lehetséges legyen ez a kiterjesztett együttműködés,

A KÖVETKEZŐKÉPPEN HATÁROZOTT:

1. cikk

A Megállapodás 31. jegyzőkönyvének 5. cikke a 2. és 3. cikkben meghatározottak szerint módosul.

2. cikk

A (4) és (5) bekezdés helyébe a következő szöveg lép:

"4. Az EFTA-államok 1995 folyamán részt vesznek a fogyatékossággal élő személyeket segítő közösségi fellépésekben, az e jegyzőkönyv 1. függelékében meghatározott munkaprogramnak megfelelően. A munkaprogram "Pénzügyi vonatkozások" szakaszának megfelelően az EFTA-államok ezen időszak folyamán hozzájárulnak a finanszírozáshoz.

5. Az EFTA-államok 1996. január 1-jétől részt vesznek az (8) bekezdésben említett közösségi programokban.

6. A megállapodás 82. cikke (1) bekezdésének a) pontjában foglaltaknak megfelelően az EFTA-államok ezen időponttól kezdve hozzájárulnak az (5) bekezdésben említett programok finanszírozásához.

7. Miután megkezdődik az együttműködés az (8) bekezdésben említett programokban, az EFTA-államok teljes mértékben részt vesznek az EK azon bizottságainak a munkájában, amelyek e programok irányításában vagy kidolgozásában segítik az EK-Bizottságot.

8. A Szerződő Felek különösen az olyan közösségi intézkedések keretében folytatott együttműködés elmélyítésére törekednek, amelyek a Közösség alábbi jogi aktusain alapulnak:

- 393 D 0136: A Tanács 1993. február 25-i 93/163/EK határozata a fogyatékossággal élő személyeket segítő harmadik közösségi cselekvési programról (Helios II 1993-1996) (HL L 56., 1993.3.19., 30. o.).

- 394 D 0782: A Tanács 1994. december 6-i 94/782/EK határozata a Handynet rendszernek az első technikai segítségnyújtás modullal kapcsolatos eddigi tevékenységek keretében történő folytatásáról (HL L 316., 1994.12.9., 42. o.)."

.

3. cikk

A korábbi (4) és (5) bekezdés számozása megfelelően (9) és (10) bekezdésre változik.

4. cikk

A 31. jegyzőkönyv az e határozat mellékletében meghatározottak szerinti függelékkel egészül ki.

5. cikk

Ez a határozat 1995. június 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

6. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1995. május 19-én.

az EGT-Vegyesbizottság részéről

az elnök

Pablo Benavides

[1] HL L 253., 1994.9.29., 34. o.

[2] HL L 56., 1993.3.19., 30. o

[3] HL L 316., 1994.12.9., 42. o.

--------------------------------------------------

MELLÉKLET

A 31. jegyzőkönyv 1. függeléke

Helios II. MUNKAPROGRAM

1995

1. TANÁCSADÓ TESTÜLETEK [1]

Teljes részvétel az EK tagállamokkal azonos feltételek mellett, kivéve a szavazási eljárásokat (amennyiben van ilyen) és a munkaprogram "Pénzügyi vonatkozások" szakaszában szereplő ügyeket.

1.1. TANÁCSADÓ BIZOTTSÁG - három ülés

- az EFTA-államok kormányainak két-két képviselője

1.2. EURÓPAI FOGYATÉKOSSÁGI FÓRUM - három ülés

- tizenkét létező európai nem kormányzati szervezet (NGO) az EFTA-államok fogyatékos személyeinek és fogyatékossággal foglalkozó szervezeteinek képviseletében

- két létező szociális partner az EFTA-államok szociális partnereinek képviseletében

- Az EFTA-államok által kinevezett nemzeti nem kormányzati szervezet (NGO) vagy fogyatékos személyek nemzeti tanácsa egy képviselője.

1.3. ÖSSZEKÖTŐ CSOPORT - három ülés

- az EFTA-államok kormányainak egy-egy képviselője

- Az EFTA-államok olyan nemzeti nem kormányzati szervezeteinek (NGO) vagy fogyatékos személyek nemzeti tanácsainak egy képviselője, amelyek a Fórum tagjai.

2. MUNKACSOPORTOK [2]

Teljes részvétel az EK tagállamokkal azonos feltételek mellett, kivéve a szavazási eljárásokat (amennyiben van ilyen) és a munkaprogram "Pénzügyi vonatkozások" szakaszában szereplő ügyeket.

2.1. HANDYNET TECHNIKAI KOORDINÁCIÓS CSOPORT - három ülés

- a nemzeti koordinációs központok (NKK) egy-egy képviselője

2.2. HANDYNET THEASURUS TANULMÁNYI CSOPORT - három ülés

- az EFTA-államok egy-egy képviselője

2.3. HELIOS INTEGRÁLT OKTATÁSI MUNKACSOPORT - három ülés

- az EFTA-államok kormányainak két-két képviselője

2.4. HELIOS FOGLALKOZTATÁSI MUNKACSOPORT - három ülés

- az EFTA-államok kormányainak egy-egy képviselője

2.5. HELIOS FÜGGETLEN ÉLETMÓD MUNKACSOPORT

- Sport - két ülés

Az EFTA-államok fogyatékos személyek sportolásával foglalkozó nemzeti bizottságainak két képviselője.

- Mobilitás és Közlekedés - két ülés

az EFTA-államok kormányainak két-két képviselője

- Túrizmus - két ülés

az EFTA-államok nem kormányzati szervezeteinek (NGO)/túrizmussal foglalkozó szervezeteinek három-három képviselője.

3. CSERETEVÉKENYSÉGEK [3]

3.1. A Bizottság tájékoztatja az egyes EFTA-államokat az elsőbbséget élvező témákról, az ezekkel kapcsolatos munkáról és eredményekről.

3.2. Az EFTA-államok kijelölik a cseretevékenységek képviselőinek az éves munkájuk összegzésére tartott szemináriumok/konferenciák résztvevőit.

3.3. Az EFTA-államoknak a cseretevékenységekben 1996. január 1-jétől való részvételének tervezése és előkészítése:

a) A cseretevékenységek megjelölése az EFTA kormányok részéről 1995. szeptember 30-ig négy területen: Funkcionális rehabilitáció, Oktatási integráció, Gazdasági integráció, Szociális integráció/Független életmód (a cseretevékenységek számát meg kell határozni).

b) Kezdő ülés (szimpózium) a cseretevékenységekre vonatkozóan valamennyi ágazatban, valamint az egyes különleges témákban való részvételről szóló határozat.

4. HANDYNET [4]

Az EK tagállamokra vonatkozó feltételek melletti teljes részvétel azzal a céllal, hogy az adatbázis 1996. január 1-jére valamennyi EFTA-államra vonatkozó információt tartalmazza.

- Az NKK-k gyűjtik össze az adatokat és továbbítják a HELIOS szakértői csoportnak

- A HELIOS szakértői csoport CD-ROM-ra teszi az adatokat, és biztosítja a frissített CD-ROM-okat (évente három alkalommal) ingyenesen az NKK-knak és az Adatgyűjtési Központoknak AK)

- Az Információs és Tanácsadó Központok (ITK) biztosítják a CD-ROM-okhoz való hozzáférést a fogyatékos személyeknek, hálózatokon keresztül, stb.

5. EGYÜTTMŰKÖDÉS NEM KORMÁNYZATI SZERVEZETEKKEL [5]

5.1. A Bizottság tájékoztatja valamennyi EFTA-államot az olyan események témájáról és időpontjáról, amelyeket a nem kormányzati szervezetek rendeznek, és amelyeket (legfeljebb 50 %-ban és bizonyos felső korláttal) a Helios II programból támogatnak (a Fórum európai nem kormányzati szervezetei által javasolt EUROPROGRAMOK).

5.2. Az EFTA-államok, a nem kormányzati szervezetek, stb. képviselőit meghívják az olyan eseményekre, amelyek nem korlátozódnak valamely különleges szervezet vagy szervezetek részvételére.

5.3. Az európai nem kormányzati szervezetek fontolóra veszik az 1996-ra vonatkozó EUROPROGRAMOK keretében az EFTA-államokban megszervezendő és tartandó események iránti megkereséseket, és véleményüket a Bizottság elé terjesztik végső döntés céljából (Az EUROPROGRAMOK legfeljebb 50 %-os támogatásban részesülnek, bizonyos felső korláttal).

6. KÖZTUDATOSSÁG

6.1. A Bizottság terjeszti az EFTA-államok szervezeteinek vagy magánszemélyeinek kérésre a HELIOSCOPE-ot (HELIOS szemle), a HELIOS gyorshíreket és az egyéb dokumentumokat.

6.2. Fogyatékos személyek napja minden évben (december 3.) - Az EFTA-államok szervezeteit és magánszemélyeit meghívják az európai szinten szervezett rendezvényeken való részvételre.

6.3. HELIOS vetélkedő és díjak - részvétel az éves konferencián.

6.4. Információs standok(konferenciák, vásárok, stb.)

EFTA-államokbeli helyszínek fontolóra vétele az éves programba való felvételre.

6.5. HELIOS nemzeti információs nap

1996

1. és 2. TANÁCSADÓ TESTÜLETEK és MUNKACSOPORTOK

1995-ös részvétel, a Bizottság állja a résztvevők költségeit a következők alapján:

- Kormányképviselők - útiköltség

- Mások - útiköltségek, napidíj, egyéb járulékos költségek fedezése

Amennyiben a résztvevőt fogyatékossága miatt más is elkíséri, ez utóbbi személy költségeit a részvevővel azonos alapon kell megítélni.

3. CSERETEVÉKENYSÉGEK

Teljes részvétel az EK tagállamokkal azonos feltételek mellett, ideértve a kijelölt "Tevékenységek" képviselőinek részvételét a következőkben:

- tanulmányi utak, képzések, stb. egyedi témákban - a költségeket a Bizottság ítéli meg, az egyes "Tevékenységekre" vonatkozó felső korlátokkal, valamint

- szemináriumok/konferenciák, melyeket az év végén rendeznek meg. Valamennyi költséget a Bizottság állja:

4. HANDYNET

1995-re vonatkozóan.

5. EGYÜTTMŰKÖDÉS NEM KORMÁNYZATI SZERVEZETEKKEL

Teljes részvétel az EK tagállamokkal azonos feltételek mellett, ideértve a következőket:

5.1. Olyan nemzeti nem kormányzati szervezetek (NGO) vagy fogyatékos személyek nemzeti tanácsai, amelyek a Fórum tagjai.

- Elsőbbséget élvező Helios II témáról rendezett, európai léptékű nemzeti konferencia szervezése A Bizottság állja a költségek legfeljebb 50 %-át, egy felső korláttal;

- Nemzeti információs napon való részvétel - A Bizottság állja a költségek 100 %-át, egy felső korláttal.

5.2. Európai nem kormányzati szervezetek - EFTA-államokban szervezett és rendezett EUROPROGRAMOK.

6. KÖZTUDATOSSÁG

6.1. 1995-re vonatkozóan.

6.2. HELIOS vetélkedő és díjak

- az EFTA-államok jelölnek egy-egy zsűritagot;

- az EFTA-államokbeli szervezetek által benyújtott projektek díjazhatóak;

- Teljes részvétel az éves konferencián, amelynek költségeit az EK tagállamokkal azonos alapon ítélik meg.

Helios II. MUNKAPROGRAM

PÉNZÜGYI VONATKOZÁSOK

1995

Nincs közvetlen hozzájárulás az EK költségvetéshez.

Az EFTA-államok állják:

- a részvételükkel kapcsolatos valamennyi költségüket

- a program EFTA-államokra történő kiterjesztésének következtében felmerült valamennyi olyan költséget, amely a HELIOS szakértői csoport által nyújtott szükséges szolgáltatásokkal kapcsolatos, mint a szakértőknél felmerülő díjazás, utazási és felszerelési költségek;

- valamennyi, az EFTA-államok részvételének segítésére kinevezett kiegészítő személyzettel kapcsolatos költségeket.

Kiegészítő személyzetre vonatkozó javaslat:

- két szakértő kinevezése Brüsszelbe a HELIOS szakértői csoportba a Handynet tevékenységekben való részvétel céljából, egy titkár kinevezése az előbbiek támogatása céljából.

Megjegyzés:

Az EK- és EFTA-államok pénzügyi szakértőinek az 1996-os költségvetési évvel kapcsolatos előkészületei 1995 első felében történnek a Megállapodás 32. jegyzőkönyvéban meghatározott eljárás szerint. Ezek a megbeszélések végső döntéshez vezetnek az EFTA-államoknak az EK költségvetéséhez való pénzügyi hozzájárulásáról, valamint rendezik a kiegészítő személyzettel kapcsolatos kérdéseket.

1996

Teljes hozzájárulás az EK költségvetéséhez (A Megállapodás 82. cikke (1) bekezdésének a) pontjával összhangban).

[1] A Tanács 1993. február 25-i 93/163/EK határozata a fogyatékossággal élő személyeket segítő harmadik közösségi cselekvési programról (Helios II 1993-1996) (HL L 56., 1993.3.19., 30. o.).

[2] A Tanács 1994. december 6-i 94/782/EK határozata a Handynet rendszernek az első technikai segítségnyújtás modullal kapcsolatos eddigi tevékenységek keretében történő folytatásáról (HL L 316., 1994.12.9., 42. o.).

[3] A Tanács 1993. február 25-i 93/163/EK határozata a fogyatékossággal élő személyeket segítő harmadik közösségi cselekvési programról (Helios II 1993-1996) (HL L 56., 1993.3.19., 30. o.).

[4] A Tanács 1993. február 25-i 93/163/EK határozata a fogyatékossággal élő személyeket segítő harmadik közösségi cselekvési programról (Helios II 1993-1996) (HL L 56., 1993.3.19., 30. o.).

[5] A Tanács 1993. február 25-i 93/163/EK határozata a fogyatékossággal élő személyeket segítő harmadik közösségi cselekvési programról (Helios II 1993-1996) (HL L 56., 1993.3.19., 30. o.).

--------------------------------------------------